මේ අනුව විවිධ ඓතිහාසික තොරතුරු මූලාශ්‍රවල ගොඩකවෙල ගැන සඳහන් වන අතර මෙම නාම ප්‍රභවය පිළිබඳව සොයා බැලීමේදී මත දෙකක් අසන්නට ලැබේ. ඉන් එකක් නම් වෙල් ගොඩ කර පාර සෑදීම නිසා ගොඩකවෙල වූ බවය. මෙය බොහෝ දෙනා දරන මතයයි. අතීතයේ කුඩා පාරක් තවලම් සඳහා වූ අතර දොඹවෙල ඇළ දක්වාම පාර දෙපස කුඹුරු විය. පසුව එම පාර, වෙල්ගොඩ කර ටික ටික සාදා ඇති අතර 1930 පමණ වන විට එම පාරෙ දෙපස රෝද මායිමට පමණක් ගල් අල්ලා කරත්තවල ගමන් කිරීමේ පහසුවට සාදා ඇත. විශේෂයෙන් ලුණු කරත්ත යෑමට මෙම පාර වැඩි දියුණු කර ඇති අතර එදා වැඩිහිටි උදවිය මෙම පාර කරත්ත පාර ලෙසට හඳුන්වා ඇත.
ගොඩකවෙල ගැන සඳහන් වන්නේ කොහේද?
විවිධ ඓතිහාසික තොරතුරු මූලාශ්‍රවල